འགྱུར་བ་འདི་རིགས་རང་བཞིན་གྱིས་བྱུང་བ་ཙམ་མིན་པར་མིའི་བྱ་སྤྱོད་དང་ཡང་འབྲེལ་བ་ཤུགས་ཆེ་ཡོད།འཛམ་གླིང་གི་ཚ་དྲོད་ཇེ་ཆེརཕྱིན་པ་དེས་ས་གཞིའི་བྱང་ལྷོ་གཉིས་ཀྱི་སྣེ་མོར་ཆགས་པའི་ཁྱག་རོམ་མང་དག་ཅིག་བཞུར་ཟིན་པ་དང༌།དེའི་རྐྱེན་གྱིས་སྐམ་སའི་ཆ་ཤས་མང་པོ་ཞིག་ད་ལྟ་ནས་ཆུའི་འོག་ཏུ་ནུབ་བཞིནཡོད་པ་རེད།དེ་བཞིན་ཆུ་ལོག་སོགས་འབྱུང་བའི་གནོད་པ་ཚབས་ཆེ་བ་མང་པོ་ཞིག་ཡང་ནས་ཡང་དུ་འབྱུང་བཞིན་ཡོད་སྟབས་ཚང་མས་ཁོར་ཡུག་སྲུང་སྐྱོབ་ཐད་བསམ་གཞིགས་ནན་པོ་བྱེད་དགོས་པ་ཡིན།དཔེར་ན་རྒྱ་གར་ལྟ་བུར་དུས་རབས་ཉི་ཤུ་པའི་ནང་ཚབས་ཆེ་བའི་འབྱུང་བའི་གནོད་པ་དུ་མ་བྱུང་སྟེ་སེམས་ཅན་ས་ཡ་མང་པོའི་ཚེ་སྲོག་ཤོར་ཡོད་ཅིང་རྒྱལ་ཁབ་ཀྱི་དཔལ་འབྱོར་ཐད་ལའང་གྱོང་གུད་ཚབས་ཆེ་ཐེབ་ཡོད།དེའི་ནང་ནས་ཚབས་ཆེ་བ་ཞིག་ནི་ས་ཡོམ་ཡིན།